Jan Taks smeek glo om vergifnisOupa Magashula. Foto: GCIS/SAPA “Ek het die hoogste agting vir die Suid-Afrikaanse Inkomstediens. Ek het die minister gesien en aan hom gevra om my asseblief te vergewe,” het Magashula aan die Sunday Times gesê. “Ek het ŉ onvanpaste gesprek met daai mev. [Nosipho] Mba gehad. Dit was eintlik net ŉ geterg. Daar was geen bedoeling om die werwingsproses van die SAID te ondermyn nie. Ek het bedank omdat ek omgee vir die SAID.” Magashula het die uitlatings aan die Sunday Times gemaak vanuit sy hospitaalbed waar hy vir hoë bloeddruk behandel word. Pravin Gordhan, minister van finansies, het Vrydag Magashula se bedanking aangekondig na afloop van ŉ ondersoek na bewerings dat hy vir ŉ geoktrooieerde rekenmeester ŉ werk by die SAID aangebied het. Timothy Marimuthu, ŉ veroordeelde dwelmhandelaar wat glo ŉ invloed oor Magashula het, het glo die gesprek met die rekenmeester fasiliteer.